

**H O T Ă R Â R E**

**privind aprobarea regulamentelor de finanţare nerambursabilă, de la bugetul Judeţului Cluj, în domeniul acțiunilor culturale, tineretului și socio-educaționale, sportiv și cel al cultelor religioase**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 206 din 1.11.2023 privind aprobarea regulamentelor de finanţare nerambursabilă de la bugetul Judeţului Cluj, în domeniul acțiunilor culturale, tineretului și socio-educaționale, sportiv și cel al cultelor religioase, domnul Alin Tișe, care este însoţit de Referatul de aprobare cu nr. 41.979/23.10.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 41.986/23.10.2023 şi de Avizul cu nr. 41.979 din 14.12.2023 adoptat de Comisia de specialitate nr. 6, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 139 și ale art. 142 - 153 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și alin. (5) lit. a), d), e) și f) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* Legii privind regimul finanţărilor nerambursabile din fondurile publice alocate pentru activităţi nonprofit de interes general nr. 350/2005, cu modificările şi completările ulterioare;
* Legii privind finanțele publice locale nr. 273/2006, cu modificările și completările ulterioare;
* Legii privind organizarea și funcționarea Curții de Conturi nr. 94/1992, republicată, cu modificările și completările ulterioare;
* Legii privind liberul acces la informaţiile de interes public nr. 544/2001, cu modificările şi completările ulterioare;
* Legii tinerilor nr. 350/2006, cu modificările şi completările ulterioare;
* Legii învățământului preuniversitar nr. 198/2023, cu modificările şi completările ulterioare;
* Legii învățământului superior nr. 199/2023, cu modificările şi completările ulterioare;
* Legii privind libertatea religioasă și regimul general al cultelor nr. 489/2006, republicată cu modificările şi completările ulterioare;
* Legii educaţiei fizice şi sportului nr. 69/2000, cu modificările şi completările ulterioare;
* Ordonanţei Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, republicată, cu modificările și completările ulterioare;
* Ordonanţei Guvernului nr. 51/1998privind îmbunătățirea sistemului de finanțare a programelor, proiectelor și acțiunilor culturale, cu modificările și completările ulterioare;
* Hotărârii Guvernului nr. 1470/2002 pentru aprobarea Normelor metodologice pentru aplicarea prevederilor Ordonanței Guvernului nr. 82/2002, republicată, cu modificările și completările ulterioare;
* Hotărârii Guvernului nr. 714/2018 privind drepturile și obligațiile personalului autorităților și instituțiilor publice pe perioada delegării și detașării în altă localitate, precum și în cazul deplasării, în cadrul localității, în interesul serviciului, cu modificările și completările ulterioare;
* Hotărârii Guvernului nr. [884/2001](file:///C%3A%5CUsers%5Candreea.jucan%5CAppData%5CLocal%5CMicrosoft%5CWindows%5CINetCache%5CDownloads%5C00051169.htm) privind aprobarea Regulamentului de punere în aplicare a dispoziţiilor Legii educaţiei fizice şi sportului nr. [69/2000](file:///C%3A%5CUsers%5Candreea.jucan%5CAppData%5CLocal%5CMicrosoft%5CWindows%5CINetCache%5CDownloads%5C00034198.htm), cu modificările și completările ulterioare;
* Hotărârii Guvernului nr. 1447/2007 pentru aprobarea Normelor privind reglementarea unor probleme financiare în activitatea sportivă, cu modificările şi completările ulterioare;
* Ordinului Preşedintelui Agenţiei Naţionale pentru Sport nr. 664/2018 privind finanţarea din fonduri publice a proiectelor și programelor sportive, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

 **hotărăşte:**

**Art. 1.** Se aprobă Regulamentul de finanțare nerambursabilă, de la bugetul Judeţului Cluj, în domeniul acțiunilor culturale cuprins în **anexa nr. 1** care face parte integrantă din prezenta hotărâre.

**Art. 2.** Se aprobă Regulamentul de finanțare nerambursabilă, de la bugetul Judeţului Cluj, în domeniul tineretului și socio-educațional cuprins în **anexa nr. 2** care face parte integrantă din prezenta hotărâre.

**Art. 3.** Se aprobă Regulamentul de finanțare nerambursabilă, de la bugetul Judeţului Cluj, în domeniul cultelor religioase cuprins în **anexa nr. 3** care face parte integrantă din prezenta hotărâre.

**Art. 4.** Se aprobă Regulamentul de finanțare nerambursabilă, de la bugetul Judeţului Cluj, în domeniul sportului cuprins în **anexa nr. 4** care face parte integrantă din prezenta hotărâre.

**Art. 5.** La data adoptării prezentei hotărâri se abrogă:

a) Hotărârea Consiliului Județean Cluj nr. 323/2014 pentru aprobarea Regulamentului privind acordarea de finanţare nerambursabilă, de la bugetul Judeţului Cluj pentru programele, proiectele și acțiunile organizate în domeniul cultural, cu modificările și completările ulterioare;

b) Hotărârea Consiliului Județean Cluj nr. 15/2015 pentru aprobarea regulamentului privind acordarea de finantare nerambursabilă asociațiilor, fundațiilor, altor organizații neguvernamentale fără scop lucrativ, precum și entităților publice care organizează programe și proiecte în domeniul tineretului și socio-educaționale și pot primi subvenții sau sprijin financiar de la bugetul județului Cluj;

c) Hotărârea Consiliului Județean Cluj nr. 14/2015 privind aprobarea Regulamentului privind acordarea de finanţare nerambursabilă, de la bugetul Judeţului Cluj, pentru structurile sportive din Județul Cluj, cu modificările şi completările ulterioare;

d) Hotărârea Consiliului Județean Cluj nr. 322/2014 privind aprobarea Regulamentului pentru acordarea sprijinului financiar de la bugetul Judeţului Cluj unităților de cult din Județul Cluj aparținând cultelor religioase recunoscute din România, cu modificările și completările ulterioare.

**Art. 6**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane.

**Art. 7.** Prezenta hotărâre se comunică Direcţiei Generale Buget-Finanţe, Resurse Umane; Direcției Juridice, precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 219 din 20 decembrie 2023**

*Prezenta hotărâre a fost adoptată cu 30 de voturi “pentru” și 2 ”abțineri”, iar doi membri ai Consiliului județean nu au votat, fiind astfel respectate prevederile legale privind majoritatea de voturi necesară.*